લંડન તા. ૧રઃ ભારત અને ઈંગ્લેન્ડ વચ્ચેની પાંચ ટેસ્ટ મેચની શ્રેણીના અંતિમ ટેસ્ટ મેચના અંતિમ દિવસે ભારતના યુવા બેટઘર લોકેશ રાહુલ અને ઋષભ પંતે લડાયક રમત રમીને ઈંગ્લેન્ડની ટીમના શ્વાસ અધ્ધર કરાવી દીધા હતાં. પણ રાહુલ અને ત્યારપછી પંત આઉટ થઈ જતાં ઈંગ્લેન્ડનો વિજય નિશ્ચિત બની ગયો હતો. અને ભારતનો બીજો દાવ ૯૪.૩ ઓવરમાં ૩૪પ રને પૂરો થતાં ઈંગ્લેન્ડનો ૧૧૮ રનથી જવલંત વિજય થયો હતો અને આ સાથે જ ઈંગ્લેન્ડે ૪.૧ થી આ ટેસ્ટ શ્રેણી પણ જીતી લીધી હતી.